
בקשה להצעת הצעות במכרז פומבי מס' 2/20122 
למתן שירותי ביקורות אקטואריות בתחומי: ביטוח כללי; ביטוח חיים, בריאות וסיעוד וקרנות פנסיה בגופים המפוקחים

רשות שוק ההון, ביטוח וחסכון מתכבדת להזמינך להציע הצעה למתן שירותי ביקורת בתחום אקטואריה בגופים המפוקחים על ידי הרשות.

עיקרי השירותים המבוקשים: 
המציע יידרש לספק למזמין שירותי ביקורות אקטואריות באמצעות מומחה מטעמו, באחד או יותר מהתחומים המפורטים להלן: ביטוח כללי; ביטוח חיים, בריאות וסיעוד, ובתחום קרנות הפנסיה.

רשאי להשתתף במכרז מומחה העומד בין היתר, בתנאים הבאים:
· מומחה העומד בדרישות ההשכלה של חבר בדרג הגבוה ביותר של איגוד אקטוארי מוכר.
· מומחה בעל ניסיון מעשי רלוונטי במשך 5 שנים בעשר השנים האחרונות כאקטואר ממונה או בביצוע עבודות ייעוץ אקטוארי או ביקורת אקטוארית בתחום הסל אליו מוגשת ההצעה. 

מציע רשאי להגיש הצעות לכל סלי ההתמחויות ללא הגבלה, ורשאי להציע מומחים שונים ביחס לכל סל. עוד יובהר כי מציע רשאי להגיש הצעה הכוללת יותר ממומחה אחד לכל סל שירותים. במקרה כאמור תיבחן הצעת המציע ביחס לכל מומחה באותו סל כהצעה נפרדת.

[bookmark: _GoBack]את ההצעות יש להגיש בהגשה מקוונת עד ליום 22 בספטמבר 2022 בשעה 12:00 באמצעות אתר האינטרנט של מינהל הרכש הממשלתי בכתובת https://mr.gov.il/ilgstorefront/he/p/4000554686 תחת לשונית  הליך מכרז פומבי 2-2022: ביקורות אקטואריות - ביטוח כללי, ביטוח חיים, בריאות וסיעוד, וקרנות פנסיה.

עורך המכרז אינו מתחייב לבחור כל הצעה שהיא ויהיה רשאי לבטל את המכרז כולו או חלקו, או לדחותו מסיבות תקציביות, ארגוניות או מכל סיבה אחרת לפי שיקול דעתו הבלעדי.

בכל מקרה של סתירה או אי התאמה בין נוסח המודעה לבין מסמכי המכרז, יגבר האמור במסמכי המכרז.

נוסח מלא ומחייב של המכרז מתפרסם באתר מינהל הרכש הממשלתי 

